
1 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 228 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Δημοσίευση της υπ' αριθμ. 241/2016 απόφασης 
του Δημοτικού Συμβουλίου του Δήμου Περάμα¬ 
τος περί διαπίστωσης της επάρκειας του προσω¬ 
πικού και της υλικοτεχνικής υποδομής για την 
άσκηση από τον Δήμο Περάματος της αρμοδιό¬ 
τητας «Καταβολή των προνοιακών επιδομάτων», 
όπως αναφέρονται στην περίπτωση 17 της παρ. 
3Β του άρθρου 94 του ν. 3852/2010. 

2 Καθιέρωση υπερωριακής, νυκτερινής, Κυρι¬ 
ακών και εξαιρέσιμων ημερών εργασίας έως 
31 /12/2017, για το μόνιμο, αποσπασμένο προσω¬ 
πικό και ειδικούς συμβούλους, ειδικούς συνεργά¬ 
τες και επιστημονικούς συνεργάτες της Περιφέ¬ 
ρειας Δυτικής Ελλάδας. 

3 Καθιέρωση υπερωριακής απασχόλησης υπαλλή¬ 
λων του Εμπορικού και Βιομηχανικού Επιμελητη¬ 
ρίου Αθηνών (Ε.Β.Ε.Α) έτους 2017. 


ΑΠΟΦΑΣΕΙΣ 

Αριθμ. 4784/1824 (1) 

Δημοσίευση της υπ'αριθμ. 241/2016 απόφασης 
του Δημοτικού Συμβουλίου του Δήμου Περάμα¬ 
τος περί διαπίστωσης της επάρκειας του προσω¬ 
πικού και της υλικοτεχνικής υποδομής για την 
άσκηση από τον Δήμο Περάματος της αρμοδιό¬ 
τητας «Καταβολή των προνοιακών επιδομάτων», 
όπως αναφέρονται στην περίπτωση 17 της παρ. 
3Β του άρθρου 94 του ν. 3852/2010. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1) Τις διατάξεις των άρθρων 225 και 238 του ν. 3582/ 
2010 (ΦΕΚ 87/Α) «Νέα Αρχιτεκτονική της Αυτοδιοίκησης 
και Αποκεντρωμένης Διοίκησης - Πρόγραμμα Καλλικρά¬ 
της» σχετικά με τον υποχρεωτικό έλεγχο νομιμότητας 
των αποφάσεων των συλλογικών οργάνων των δήμων 
και των περιφερειών, και τον έλεγχο νομιμότητας των 


πράξεων ΟΤΑ μέχρι την έναρξη λειτουργίας της Αυτο¬ 
τελούς Υπηρεσίας Εποπτείας ΟΤΑ, αντίστοιχα. 

2) Τις διατάξεις της περ. α της παρ. 1 του άρθρου 95 
και τις διατάξεις της περ. 17 της παρ. 3Β του αρ. 94 του 
ν. 3852/2010 (ΦΕΚ 87/Α). 

3) Τις διατάξεις του π.δ. 135/2010 (ΦΕΚ 228/Α/2010) 
«Οργανισμός της Αποκεντρωμένης Διοίκησης Αττικής». 

4) Τις διατάξεις του άρθρου 31 του ν. 4257/2014 (ΦΕΚ 
93/Α/14) «Επείγουσες ρυθμίσεις αρμοδιότητας Υπουρ¬ 
γείου Εσωτερικών» σύμφωνα με τις οποίες: «...με απόφα¬ 
ση του Δημοτικού Συμβουλίου του διοικητικά υποστη- 
ριζόμενου Δήμου δύναται να διαπιστώνεται η επάρκεια 
προσωπικού και υλικοτεχνικής υποδομής για την άσκη¬ 
ση συγκεκριμένης αρμοδιότητας ή αρμοδιοτήτων των 
προηγούμενων εδαφίων των υπηρεσιών του Δήμου 
και να καθορίζεται ο χρόνος έναρξής τους. Η απόφαση 
αυτή δύναται να έχει αναδρομική ισχύ από 1-1-2013. Η 
απόφαση του Δημοτικού Συμβουλίου δημοσιεύεται με 
μέριμνα του Γενικού Γραμματέα της Αποκεντρωμένης 
Διοίκησης στην Εφημερίδα της Κυβερνήσεως». 

5) Τις διατάξεις του αρ. 77 του ν. 4445/2016 (236/Α) 
σύμφωνα με τις οποίες: «Χρόνος έναρξης άσκησης από 
τους δήμους των αρμοδιοτήτων που μεταβιβάστηκαν 
σε αυτούς, στο πλαίσιο των οριζομένων στην περίπτωση 
α' της παρ. 1 του άρθρου 95 του ν. 3852/2010 (Α/87), 
για τις οποίες παρέχεται κατά τη δημοσίευση του παρό¬ 
ντος διοικητική υποστήριξη, ορίζεται η 1.1.2018. Μέχρι 
τότε, συνεχίζουν να έχουν εφαρμογή οι ρυθμίσεις των 
παραγράφων 2,3 και 4 του άρθρου 95 του ν. 3852/2010, 
κατά παρέκκλιση της προβλεπόμενης σε αυτά σχετικής 
προθεσμίας». 

6) Τ ις διατάξεις του ν. 4331 /2015 (ΦΕΚ 69/Α/2015) «Μέτρα 

για την ανακούφιση των ατόμων με αναπηρία ΑμεΑ.». 

7) Την αριθμ. 241/2016 απόφαση του Δημοτικού 
Συμβουλίου του Δήμου Περάματος περί διαπίστωσης 
της επάρκειας του προσωπικού και της υλικοτεχνικής 
υποδομής για την άσκηση της αρμοδιότητας «Καταβο¬ 
λή των προνοιακών επιδομάτων», όπως αναφέρονται 
στην περίπτωση 17 της παρ. 3Β του άρθρου 94 του 
ν. 3852/2010, από τον Δήμο Περάματος. 

8) Την πράξη 4 του Υπουργικού Συμβουλίου της 
06-02-2015 και τις διατάξεις του άρθρου 56 του 
ν. 4257/2014. 

9) Τις διατάξεις του αρ. 28 παρ. 1 του ν. 4325/2015 
(ΦΕΚ 47/Α/15) «Εκδημοκρατισμός της Διοίκησης-Κατα- 
πολέμηση Γραφειοκρατίας και Ηλεκτρονική Διακυβέρ¬ 
νηση. Αποκατάσταση των αδικιών και άλλες διατάξεις». 

10) Το γεγονός ότι από τις διατάξεις της παρούσας 
απόφασης θα προκληθεί δαπάνη σε βάρος του προϋπο¬ 
λογισμού του Δήμου Περάματος οικ. έτους 2017, η οποία 
θα βαρύνει τον ΚΑ 00-6515-0001 «Καταβολή προβλεπό- 
μενης προμήθειας 0,15% και τα έξοδα χρηματικών συ¬ 
ναλλαγών προς το Ταμείο Παρακαταθηκών και Δανείων 
σύμφωνα με το άρθρο 61 του ν. 4414/2016 (ΦΕΚ 149/Α) 
ΚΑ ΕΣΟΔΟΥ 1219.0005» με το ποσό των 281,34€, τον 
ΚΑ 15-6266.0001 «Συντήρηση εφαρμογών λογισμικού 
προγράμματος σύμφωνα με την αρ. 241 /2016 απόφαση 
Δ.Σ. Περάματος» με το ποσό των 3.500,00 € και τον ΚΑ 
15-7134.0002 «Προμήθεια λογισμικού συστήματος με 
την παραμετροποίησή του, στα πλαίσια της υλοποίησης 
της πλήρους ανάληψης της αρμοδιότητας καταβολής 
προνοιακών επιδομάτων (αρ. 94 και 95 του ν. 3852/2010) 
ποσού 6.820,00 €, αποφασίζουμε: 

Την δημοσίευση της αριθμ. 241/2016 απόφασηςτου 
Δημοτικού Συμβουλίου του Δήμου Περάματος περί δι¬ 
απίστωσης της επάρκειας του προσωπικού και της υλι- 
κοτεχνικής υποδομής για την άσκηση της αρμοδιότητας 
«Καταβολή των προνοιακών επιδομάτων», όπως αναφέ- 
ρονται στην περίπτωση 17 της παρ. 3Β του άρθρου 94 
του ν. 3852/2010, από τον Δήμο Περάματος. 

Η ισχύς της απόφασης ξεκινά από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 2017 

Η Ασκούσα καθήκοντα Γενικού Γραμματέα 
Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 


Αριθμ. οικ.: 25475/268 (2) 

Καθιέρωση υπερωριακής, νυκτερινής, Κυρι¬ 
ακών και εξαιρέσιμων ημερών εργασίας έως 
31/12/2017, για το μόνιμο, αποσπασμένο προ¬ 
σωπικό και ειδικούς συμβούλους, ειδικούς συ¬ 
νεργάτες και επιστημονικούς συνεργάτες της Πε¬ 
ριφέρειας Δυτικής Ελλάδας. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3,159,186 και 282 παρ. Ια 
του ν. 3852/2010 (ΦΕΚ 87/τ.Α77-6-2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης-Πρόγραμμα Καλλικράτης». 

2. Την υπ' αριθ. 248595/27-12-2016 (ΦΕΚ 4309/τ. Β7 
30-12-2016) απόφαση Γενικού Γραμματέα Αποκεντρω¬ 
μένης Διοίκησης Πελοποννήσου, Δυτικής Ελλάδας και 
Ιονίου «Τροποποίηση του Οργανισμού Εσωτερικής Υπη¬ 
ρεσίας της Περιφέρειας Δυτικής Ελλάδας». 

3. Την υπ'αριθ. 2/1757/0026/10-01 -2017(ΦΕΚ 17/τ. Β7 
12-01 -2017) απόφαση Αναπληρωτή Υπουργού Οικονο¬ 


μικών «Καθορισμός δικαιολογητικών για την καταβολή 
αποζημίωσης για υπερωριακή, νυχτερινή, Κυριακών και 
εξαιρέσιμων ημερών εργασία». 

4. Την υπ'αριθ. 249042/30-12-2016 απόφαση Γενικού 
Γραμματέα Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου «Καθορισμός ωραρίου σε 
24ωρη βάση, καθώς και κατά τις Κυριακές και εξαιρέσι¬ 
μες ημέρες, των υπαλλήλων που εργάζονται στις υπη¬ 
ρεσίες της Περιφέρειας Δυτικής Ελλάδας. 

5. Τις διατάξεις των άρθρων 16 και 17 του ν. 3205/2003 
(ΦΕΚ 297/τ.Α723-12-2003), όπως τροποποιήθηκαν και 
ισχύουν. 

δ.Τις διατάξεις των άρθρων 20,34 και 35 του 4354/2015 
(ΦΕΚ 176/τ.Α716-12-2015) όπως ισχύουν. 

7. Τις διατάξεις των άρθρων 29 του ν. 3528/2007 (ΦΕΚ 
26/τ. Α79-2-2007), και 6, 7 παρ. 1 του ν. 3833/2010 (ΦΕΚ 
40/Τ.Α715-3-2010). 

δ.Τις διατάξεις του άρθρου 23 παρ. 2 του ν. 3613/2007 
(ΦΕΚ 263/τ.Α723-11-2007), όπως ισχύουν. 

9. Τις διατάξεις του άρθρου 20 του ν. 4014/2011 (ΦΕΚ 
209/τ.Α721-9-2011). 

ΙΟ.Την υπ'αριθ. 2/99421 /ΔΕΠ/23-1 -2015 απόφαση 
Υπουργών Διοικητικής Μεταρρύθμισης και Ηλεκτρο¬ 
νικής Διακυβέρνησης και Οικονομικών (ΦΕΚ 203/τ.Β7 
26-1-2015). 

11. Τις διατάξεις του άρθρου 13 του ν. 2538/1997 
(ΦΕΚ 242/τ.Α /Ι-12-1997) και του άρθρου 27 παρ. 1 του 
ν. 3698/2008 (ΦΕΚ 198/τ.Α72-10-2008). 

12. Τις διατάξεις του άρθρου 3 του ν. 3103/2003 (ΦΕΚ 
237/τ.Α /2003) και τις διατάξεις του ν. 3728/2008 (ΦΕΚ 
258/τ.Α718-12-2008). 

13. Τις διατάξεις του άρθρου 16 παρ. 1 και 2 και των 
άρθρων 17 και 18 του ν. 4177/2013 (ΦΕΚ 173/τ.Α7 
8-8-2013). 

14. Την Υ1 γ/Γ.Π/οικ.96967/8-10-12 (ΦΕΚ 2718/τ.Β7 
8-10-2012) απόφαση του Υπουργού Υγείας «Υγειονο¬ 
μικοί όροι και προϋποθέσεις λειτουργίας επιχειρήσεων 
τροφίμων και ποτών και άλλες διατάξεις», όπως ισχύει. 

15. Την υπ'αριθ. ΔΟΝΣ/17554/23-9-1987 απόφαση των 
Υπουργών Προεδρίαςτης Κυβέρνησης και Μεταφορών 
και Επικοινωνιών (ΦΕΚ 531/τ.Β'/30-9-1987). 

16. Την υπ'αριθ. 3951/εγκ. 3/20-9-2006 εγκύκλιο του 
Εισαγγελέα του Αρείου Πάγου με την οποία ζητά τη 
διενέργεια ελέγχων από τα αρμόδια όργανα της υγει¬ 
ονομικής υπηρεσίας στα καταστήματα υγειονομικού 
ενδιαφέροντος κατά την ημέρα αλλά και κατά τις νυ¬ 
χτερινές ώρες. 

17. Τις υπ' αριθ. οικ. 2/41768/0022/20-5-2014 και οικ. 
2/78400/0022/14-11 -2011 εγκυκλίους του Υπουργείου 
Οικονομικών (ΑΔΑ: ΒΙΙΩΗ-0ΗΠ και 4574Η-8ΜΘ). 

18. Την υπ' αριθ. 51670/19-12-2001 εγκύκλιο του 
Υπουργού Εσωτερικών, Αποκέντρωσης και Ηλεκτρο¬ 
νικής Διακυβέρνησης «Καθιέρωση λειτουργίας των 
υπηρεσιών τεχνικού εξοπλισμού των Ν. Α. της χώρας 
σε 24ωρη βάση». 

19. Τογεγονός ότι το Γραφείο Περιφερειάρχη, λειτουρ¬ 
γεί σε 12ωρη βάση όλες τις ημέρες του έτους, Κυριακές, 
εξαιρέσιμες και νυκτερινές ώρες στη διάθεση και εξυπη¬ 
ρέτηση του πολίτη. 

20. Τις υπηρεσιακές ανάγκες των Γραφείων Αντιπεριφε- 
ρειαρχών και του ΓραφείουΤύπου και Δημοσίων Σχέσε- 

ων για την εξυπηρέτηση των πολιτών και τη διοργάνωση 
εκδηλώσεων εθνικών εορτών κ.τ.λ. 

21. Τις ειδικές έκτακτες υπηρεσιακές ανάγκες που 
παρουσιάζονται (χιονοπτώσεις, πλημμύρες, πυρκαγιές, 
σεισμοί) για την αντιμετώπιση των οποίων απασχολού¬ 
νται οι υπάλληλοι των Διευθύνσεων Τεχνικών Έργων 
(Έδρας και Περιφερειακών Ενοτήτων), της Αυτοτελούς 
Διεύθυνσης Πολιτικής Προστασίας και των Τμημάτων 
αυτής καθώς και των Γραφείων ΠΑΜ-ΠΣΕΑ, πέραν του 
ωραρίου σε 24ωρη βάση και με εργασία σε νυκτερινές 
ώρες, ημέρες αργίας και Κυριακές. 

22. Τις υπηρεσιακές ανάγκες της Γενικής Διεύθυνσης 
Εσωτερικής Λειτουργίας για την εφαρμογή των διατάξεων 
του προγράμματος Καλλικράτης, την αρχειοθέτηση των 
εγγράφων και την τακτοποίηση του αρχείου, την ηλεκτρο¬ 
νική καταχώρηση του προσωπικού μητρώου των υπαλ¬ 
λήλων και την εφαρμογή του προγράμματος Διαύγεια, τη 
συντήρηση και αναβάθμιση των πληροφοριακών συστη¬ 
μάτων, την ανάγκη αδιάλειπτης λειτουργίας των κεντρικών 
δικτυακών υποδομών, πληροφοριακών συστημάτων και 
εφαρμογών, τη σύνταξη Απολογισμού-Ισολογισμού έτους 
2016, κλείσιμο βιβλίωνΤαμειακήςΔιαχείρισης,τακτοποί¬ 
ηση τραπεζικού υπολοίπου, συγκέντρωση στοιχείων για 
την απογραφή, τη συγκέντρωση και έλεγχο χρηματικών 
ενταλμάτων για τα οικονομικά έτη 2009-2016, την παρα¬ 
κολούθηση της ροής της εργασίας όλων των Υπηρεσιών 
της Περιφέρειας και τη σύνταξη σχετικών εκθέσεων. 

23. Τις ανάγκες της Γενικής Διεύθυνσης Αναπτυξιακού 
Προγραμματισμού, Περιβάλλοντος και Υποδομών για τη 
διαχείριση των συγχρηματοδοτούμενων προγραμμάτων 
(ΕΣΠΑ), την κατάρτιση του επιχειρησιακού προγράμμα¬ 
τος και του ετήσιου προγράμματος δράσης, την έγκριση 
μελετών περιβαλλοντικών επιπτώσεων και τη διαχείριση 
μελετών και έργων που εντάσσονται και συγχρηματοδο- 
τούνται από κοινοτικά προγράμματα. 

24. Τις ανάγκες της Γενικής Διεύθυνσης Περιφερειακής 
Αγροτικής Οικονομίας και Κτηνιατρικής για τη διενέργεια 
ελέγχων, τη διαχείριση των κοινοτικών προγραμμάτων και 
την καταβολή οικονομικών ενισχύσεων στους αγρότες, 
την επιθεώρηση και έλεγχο κτηνιατρικών εγκαταστάσεων. 

25. Τις ανάγκες της Γενικής Διεύθυνσης Δημόσιας Υγεί¬ 
ας και Κοινωνικής Μέριμνας για ελέγχους υγειονομικού 
ενδιαφέροντος σε καταστήματα, πλοία, ξενοδοχεία, 
δειγματοληψίες νερών, αδειοδότηση και έλεγχος φαρ¬ 
μακείων, ιδιωτικών κλινικών και ιατρείων, την εφαρμο¬ 
γή προγραμμάτων για την κοινωνική προστασία και τις 
ευπαθείς ομάδες. 

26. ΤιςανάγκεςτηςΓενικήςΔιεύθυνσηςΑνάπτυξηςγια 
την κατάρτιση προγραμμάτων τουριστικής ανάπτυξης 
και προβολής, για τη συμμετοχή και την υλοποίηση δρά¬ 
σεων, προγραμμάτων και πρωτοβουλιών προώθησης 
της απασχόλησης, για τον έλεγχο των καταστημάτων 
εστίασης και ψυχαγωγίας και των πρατηρίων υγρών καυ¬ 
σίμων, τη χορήγηση αδειών βιοτεχνιών, βιομηχανιών και 
επαγγελματικών εργαστηρίων. 

27. Τις ανάγκες της Γενικής Διεύθυνσης Μεταφορών 
και Επικοινωνιών για τη συγκέντρωση στατιστικών 
στοιχείων, την αρχειοθέτηση εγγράφων, την ταξινόμη¬ 
ση αδειών κυκλοφορίας και αδειών οδήγησης, τη συ¬ 


ντήρηση μηχανημάτων και τη λειτουργία της Κινητής 
Μονάδας Ελέγχου Καυσαερίων και την έκδοση ειδικών 
καρτών στα φορτηγά οχήματα στο χώρο του λιμανιού 
της Πάτρας. 

28. Τις ανάγκες της εύρυθμης λειτουργίας του Υπηρε¬ 
σιακού Συμβουλίου μονίμων και Ι.Δ.Α.Χ. υπαλλήλων της 
Περιφέρειας Δυτικής Ελλάδας, του Συμβουλίου Επιλογής 
Προϊσταμένων (μονίμων και Ι.Δ.Α.Χ. υπαλλήλων), της 
Ειδικής Επιτροπής Αξιολόγησης Υπαλλήλων της Περιφέ¬ 
ρειας Δυτικής Ελλάδας και του Πειθαρχικού Συμβουλίου 
υπαλλήλων της Περιφέρειας Δυτικής Ελλάδας. 

29. Το γεγονός ότι έχει προβλεφθεί στον προϋπολογι¬ 
σμό της Περιφέρειας Δυτικής Ελλάδας ποσό 863.800,00 
ευρώ (ΚΑΕ 0511 και 0512) (υπ' αριθ. 320386/9546/ 
6-12-2016 βεβαίωση Διεύθυνσης Οικονομικού Π.Δ.Ε.), 
για την κάλυψη ισόποσης δαπάνης, αποφασίζουμε: 

Α. Εγκρίνουμε την καθιέρωση υπερωριακής εργασί¬ 
ας με αμοιβή: α) για πεντακόσιους σαράντα πέντε (545) 
υπαλλήλους της Περιφέρειας Δυτικής Ελλάδας (Εδρας 
και Περιφερειακών Ενοτήτων) και β) για δύο (2) Ειδι¬ 
κούς Συνεργάτες του Γραφείου Περιφερειάρχη Δυτικής 
Ελλάδας, για έναν (1) Ειδικό Συνεργάτη του Γραφείου 
Αντιπεριφερειάρχη Π.Ε. Αχάίας, για έναν (1) Επιστημο¬ 
νικό Συνεργάτη του Γραφείου Αντιπεριφερειάρχη Π.Ε. 
Αιτωλοακαρνανίας και για έναν (1) Επιστημονικό Συ¬ 
νεργάτη του Γραφείου Αντιπεριφερειάρχη Π.Ε. Ηλείας, 
μέχρι εκατόν είκοσι (120) ώρες κατά εξάμηνο του έτους 
2017 για απογευματινή εργασία εργάσιμων ημερών. 
Στον ανωτέρω αριθμό δεν υπάγονται οι υπάλληλοι των 
κατωτέρω στοιχείων Β έως Ε. 

Β. Εγκρίνουμε την καθιέρωση υπερωριακής εργασίας 
με αμοιβή για εκατόν ογδόντα (180) υπαλλήλους των 
κατωτέρω Υπηρεσιών της Περιφέρειας Δυτικής Ελλάδας: 
Αυτοτελής Διεύθυνση Πολιτικής Προστασίας, Τμήματα 
Πολιτικής Προστασίας Π.Ε. Αιτωλοακαρνανίας, Αχάίας, 
Ηλείας, Δ/νσεις Δημόσιας Υγείας και Κοινωνικής Μέρι¬ 
μνας Π.Ε. Αιτωλοακαρνανίας, Αχάίας και Ηλείας,Τμήματα 
Εμπορίου των Διευθύνσεων Ανάπτυξης Π.Ε. Αχάίας και 
Ηλείας, Τμήματα Συγκοινωνιακών Έργων των Διευθύν¬ 
σεων Τεχνικών Έργων Π.Ε. Αιτωλοακαρνανίας, Αχάίας 
και Ηλείας, Διεύθυνση Διαφάνειας και Ηλεκτρονικής Δι¬ 
ακυβέρνησης, Διεύθυνση Τεχνικών Έργων, Διεύθυνση 
Ανάπτυξης Π.Ε. Αιτωλοακαρνανίας, καθώς και οι οδηγοί 
της Διεύθυνσης Διοίκησης, οι οδηγοί της Διεύθυνσης 
Διοικητικού-Οικονομικού Π.Ε. Ηλείας, οι οδηγοί της Διεύ¬ 
θυνσης Διοικητικού-Οικονομικού Π.Ε. Αιτωλοακαρνανί¬ 
ας και οι υπάλληλοι που έχουν οριστεί για την υλοποίηση 
τηςεφαρμογήςτου ΠρογράμματοςΤΕΒΑ της Διεύθυνσης 
Διοίκησης, μέχρι εκατόν είκοσι (120) ώρες κατά εξάμηνο 
του έτους 2017 για απογευματινή εργασία εργάσιμων 
ημερών, μέχρι ενενήντα έξι (96) ώρες κατά εξάμηνο του 
έτους 2017 για εργασία κατά τις νυχτερινές ώρες και μέ¬ 
χρι ενενήντα έξι (96) ώρες κατά εξάμηνο του έτους 2017 
για εργασία κατά τις Κυριακές και τις εξαιρέσιμες ημέρες. 

Γ. Εγκρίνουμε την καθιέρωση υπερωριακής εργασίας 
με αμοιβή για ογδόντα (80) υπαλλήλους της Διεύθυνσης 
Κτηνιατρικής, των Διευθύνσεων Αγροτικής Οικονομίας και 
Κτηνιατρικής Π.Ε. Αιτωλοακαρνανίας, Αχάίας και Ηλείας, 
των Διευθύνσεων Ανάπτυξης Π.Ε Αχάίας και Ηλείας, της 

Διεύθυνσης Μεταφορών και Επικοινωνιών Π.Ε. Αχάίας, 
της Διεύθυνσης Περιβάλλοντος και Χωρικού Σχεδιασμού 
και των Τμημάτων Περιβάλλοντος και Υδροοικονομίας 
Π.Ε. Ηλείας και Αιτωλοακαρνανίας της Διεύθυνσης Περι¬ 
βάλλοντος και Χωρικού Σχεδιασμού μέχρι εκατόν είκοσι 
(120) ώρες κατά εξάμηνο του έτους 2017 για απογευματι¬ 
νή εργασία εργάσιμων ημερών και μέχρι ενενήντα έξι (96) 
ώρες κατά εξάμηνο του έτους 2017 για εργασία κατά τις 
Κυριακές και τις εξαιρέσιμες ημέρες. 

Δ. Εγκρίνουμε την καθιέρωση υπερωριακής εργασίας 
με αμοιβή για δώδεκα (12) υπαλλήλους του Γραφείου 
Περιφερειάρχη Δυτικής Ελλάδας για σύνολο μέχρι εκα¬ 
τόν είκοσι (120) ώρες κατά εξάμηνο του έτους 2017 για 
απογευματινή εργασία εργάσιμων ημερών και μέχρι 
ενενήντα έξι (96) ώρες κατά εξάμηνο του έτους 2017 
για εργασία κατά τις Κυριακές και τις εξαιρέσιμες ημέρες. 

Ε. Εγκρίνουμε την καθιέρωση υπερωριακής εργασίας 
με αμοιβή για τους υπαλλήλους της Περιφέρειας Δυτι¬ 
κής Ελλάδας που είναι μέλη, εισηγητές και γραμματείς 
του Υπηρεσιακού Συμβουλίου, του Κοινού Πειθαρχικού 
Συμβουλίου Περιφερειών Δυτικής Ελλάδας και Ιονίων 
Νήσων, του Σ.Ε.Π και της Ειδικής Επιτροπής Αξιολόγησης 
Υπαλλήλων της Περιφέρειας Δυτικής Ελλάδας και των 
αναπληρωτών αυτών μέχρι εκατόν είκοσι (120) ώρες 
κατά εξάμηνο του έτους 2017. 

Η κατανομή της υπερωριακής απασχόλησης για τις 
ΥπηρεσίεςτηςΈδραςτης Περιφέρειας Δυτικής Ελλάδας 
ανά Διεύθυνση και ανά είδος εργασίας (απογευματινής, 
νυκτερινής, εξαιρέσιμων και Κυριακών) των ανωτέρω 
ωρών θα γίνει με νεότερη απόφαση. 

Η συγκρότηση των συνεργείων υπερωριακής απα¬ 
σχόλησης θα γίνει με αποφάσεις των Προϊσταμένων 
Διευθύνσεων και των Αντιπεριφερειαρχών για τους 
υπαλλήλους των Διευθύνσεων και των Γραφείων τους 
αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 27 Ιανουάριου 2017 

Ο Περιφερειάρχης 

ΑΠΟΣΤΟΛΟΣ ΚΑΤΣΙΦΑΡΑΣ 

Καθιέρωση υπερωριακής απασχόλησης υπαλλή¬ 
λων του Εμπορικού και Βιομηχανικού Επιμελητη¬ 
ρίου Αθηνών (Ε.Β.Ε.Α) έτους 2017. 

ΤΟ Δ.Σ. ΤΟΥ ΕΜΠΟΡΙΚΟΥ ΚΑΙ ΒΙΟΜΗΧΑΝΙΚΟΥ 
ΕΠΙΜΕΛΗΤΗΡΙΟΥ ΑΘΗΝΩΝ 
(Συνεδρίαση 23/1/2017) 

Έχοντας υπόψη: 

Τις διατάξεις των άρθρων 2 παρ. στ' και 4 παρ. 7 του 
ν. 2081/1992 «Ρύθμιση του θεσμού των Επιμελητηρίων 
κ.λπ.», όπως ισχύει τροποποιηθείς με τα άρθρα 19 και 
επόμενα του ν. 3419/2005 (ΦΕΚ 297/Α/6.12.2005). 

Τις διατάξεις του άρθρου 20 του ν. 4354/2015 (ΦΕΚ 
176Α716.12.2015) «Διαχείριση των μη εξυπηρετούμε¬ 


νων δανείων, μισθολογικές ρυθμίσεις και άλλες επείγου¬ 
σες διατάξεις εφαρμογής της συμφωνίας δημοσιονομι¬ 
κών στόχων και διαρθρωτικών μεταρρυθμίσεων». 

Το π.δ. 265/2002 (Οργάνωση των υπηρεσιών του Εμπορι¬ 
κού και Βιομηχανικού Επιμελητηρίου Αθηνών (ΕΒΕΑ). 

Την αρ.17/19.12.2016 απόφαση της Διοικητικής Επι¬ 
τροπής του ΕΒΕΑ για παραπομπή του θέματος στο Διοι¬ 
κητικό Συμβούλιο του ΕΒΕΑ. 

Την απόφαση που λήφθηκε στην με αρ. 1 συνεδρίαση 
της 23ης Ιανουάριου 2017 του Διοικητικού Συμβουλίου 
του ΕΒΕΑ. 

Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού. 

Τις αυξημένες υπηρεσιακές ανάγκες του Φορέα, απο¬ 
φασίζει: 

Την καθιέρωση με αποζημίωση εργασίας καθ' υπέρ¬ 
βαση του υποχρεωτικού ωραρίου για εκατόν τρεις (103) 
υπαλλήλους του ΕΒΕΑ από τη θέση σε ισχύ της παρούσας 
απόφασης έως 30.6.2017 και σε κάθε περίπτωση έως 
εκατόν είκοσι (120) ώρες εξαμηνιαίως για τον καθένα, 
καθώς και για το χρονικό διάστημα από 1.7.2017 έως 
31.12.2017 για τον ίδιο ως παραπάνω αριθμό υπαλλήλων 
εκατόν τριών (103) και σε κάθε περίπτωση έως εκατόν 
είκοσι ώρες (120) ώρες εξαμηνιαίως για τον καθένα. 

Οι ώρες υπερωριακής εργασίας των ανωτέρω υπαλ¬ 
λήλων θα πραγματοποιηθούν καθ' υπέρβαση του υπο¬ 
χρεωτικού ωραρίου για την αντιμετώπιση εποχικών, 
έκτακτων ή επειγουσών αναγκών, όπως ενδεικτικά, 
ημερίδες, συνέδρια, συμμετοχή των υπαλλήλων στις 
συνεδριάσεις των Διοικητικών Συμβουλίων οι οποίες 
γίνονται εκτός ωραρίου εργασίας, αντιμετώπιση εκκρε¬ 
μοτήτων που υπάρχουν στο ΓΕΜΗ (έκδοση πλήθους 
ανακοινώσεων, καταχώρηση και ενημέρωση της βάσης 
του ΓΕΜΗ, αντιμετώπιση προβλημάτων λόγω διασύν¬ 
δεσης των ηλεκτρονικών συστημάτων ΓΕΜΗ και ΟΠΣ 
ΕΒΕΑ, διεκπεραίωση θεμάτων της Υπηρεσίας μιας Στά¬ 
σης, έκδοση ψηφιακών υπογραφών), αυξημένος όγκος 
ιστορικών πιστοποιητικών για ΟΑΕΕ λόγω οικονομικής 
κρίσης και συχνών αλλαγών στο ασφαλιστικό, υλοποί¬ 
ηση κοινοτικών και εθνικών προγραμμάτων, διεξαγωγή 
διαιτησιών, πραγματογνωμοσυνών και διαμεσολαβήσε- 
ων και διεκπεραίωση κάθε άλλης έκτακτης εργασίας, που 
πιθανόν προκύψει και δεν μπορεί να διεκπεραιωθεί στο 
ωράριο εργασίας. 

Οι παραπάνω αποζημιώσεις δεν θα υπερβαίνουν τις 
πιστώσεις, που έχουν προβλεφθεί στον προϋπολογισμό 
του Επιμελητηρίου χρήσης 2017. 

Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Εμπορικού 
και Βιομηχανικού Επιμελητηρίου Αθηνών (ΕΒΕΑ) και ειδι¬ 
κότερα, έχει προβλεφθεί πίστωση στον προϋπολογισμό, 
ύψους ενενήντα χιλιάδες ευρώ 90.000€ (ΚΑΕ 0261). 

Η παρούσα ισχύει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 2017 

Ο Πρόεδρος 

ΚΩΝΣΤΑΝΤΙΝΟΣ ΜΙΧΑΛΟΣ 

